30.12.2022 г.
BG
Официален вестник на Европейския съюз
C 498/19
17. призовава за въвеждането на нов евростандарт за емисиите при автомобилите, микробусите, камионите и автобусите (Евро 7/VII), за да се намалят емисиите на токсични замърсители (азотен моноксид, амоняк, въглероден оксид и прахови частици ПЧ10 и ПЧ2,5) и да се предотвратят десетки хиляди случаи на преждевременна смърт всяка година; изразява дълбокото си съжаление за решението на Комисията отново да отложи предложенията за Евро 7/VII в работната си програма за 2022 г., което поставя под въпрос нейната амбиция за нулево замърсяване и ангажимента ѝ към Европейския зелен пакт, и застрашава възможността на сектора да планира необходимите инженерни промени; Достъпна мобилност за всички 18. отправя искане за осигуряване на система за обществен транспорт, която да е достъпна за всички граждани, посредством приобщаващо проектиране, което да отчита по-специално нуждите на хората с увреждания; изтъква ползите от включването на потребителите на ранен етап от планирането на инфраструктурата и транспортните услуги; потвърждава значението на достъпността, очертано в Европейската стратегия за хората с увреждания за периода 2021—2030 г. и Европейския акт за достъпността; изтъква значението на проекти като наградата „Достъпен град“; 19.
призовава за по-всеобхватен подход, който да гарантира достъпността през цялото пътуване;
20. подчертава, че е изключително важно да се реши проблемът с бедността по отношение на мобилността в интерес на социалното, икономическото и териториалното сближаване; поради това призовава за мултимодален и интегриран подход за борба с изключването от мобилност и за гарантиране на равен достъп до градските центрове; във връзка с това приветства ангажимента на Комисията, представен в новата РГМ, за справяне с „неравенствата в достъпността на мрежата за обществен транспорт, включително чрез подобряване на достъпа до станциите“; призовава също за оказване на допълнителна подкрепа на по-малките градове, периферните градски и зависимите селски и планински райони, особено в по-слабо развитите региони, за да се гарантират свързаността на тези територии и равният достъп на техните граждани до прехода към устойчива мобилност; Укрепване на обществения транспорт като гръбнак на градската мобилност 21. приветства заявеното от Комисията намерение да „работи с националните и местните администрации и всички заинтересовани страни, за да гарантира, че [общественият транспорт] остава в основата на градската мобилност“; изтъква необходимостта от координиране на всички налични за тази цел инструменти и ресурси, в това число важната роля на задълженията за извършване на обществени услуги (ЗИОУ) за гарантиране на свързаността с градските центрове; 22. изтъква неотложната необходимост от цялостно повишаване на капацитета на обществения транспорт, както от гледна точка на географското покритие, така и на честотата, за да се отговори на очакваното увеличение на пътникопотока; припомня хроничния недостиг и дефицит на инвестиции през последните десетилетия, с които се сблъскват операторите на обществения транспорт, както беше подчертано от Европейската сметна палата; 23. подчертава, че общественият транспорт трябва да бъде допълнен от алтернативни предложения и мултимодални концепции; във връзка с това призовава за гъвкави и обусловени от търсенето решения за първата и последната миля; подчертава също така колко е важно да се насърчи активната мобилност, особено колоезденето; 24. отбелязва необходимостта от осигуряване на устойчива инфраструктура за обществен транспорт и нейното разширяване, включително на подходящи системи за зареждане на електрически автобуси, които да дадат възможност за осъществяване на междуградски пътувания при неблагоприятни климатични и теренни условия, както и за увеличаване на търговската скорост; 25. призовава за укрепване на мултимодалните центрове, за да се осигури плавно прехвърляне между различните видове транспорт, включително подобряване на достъпността за активната мобилност и осигуряване на сигурни паркинги за велосипеди, така че трансферът на хора и стоки да се осъществява по-бързо и ефикасно; 26. подчертава значението на връзките в периферията на градовете, включително трансграничните връзки, тъй като пътуванията не са ограничени в рамките на градовете и трябва да бъдат улеснени и в селските райони и отвъд националните граници в граничните региони, като например се осигурят свързани с транспортната мрежа буферни паркинги; 27. отбелязва, че са необходими мерки за насърчаване на внедряването на услуги за обществен транспорт по заявка, особено в периферните и най-отдалечените селски райони, и призовава Комисията да предостави подкрепа за изпробването на такива решения и да предложи система за финансиране и субсидиране на този вид услуга;